**EKONOMSKA ŠKOLA PULA**

KLASA: 602-03/16-01/78

URBROJ: 2168-18/02-16-1

Pula, 14. lipanj 2016.

Temeljem članka 22. stavka 9. Zakona o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10- ispravak, 90/11, 16/12, 86/12, 126/12- pročišćeni tekst, 94/13 i 152/14), Pravilnika o elementima i kriterijima za izbor kandidata za upis u I. razred srednje škole (Narodne novine 49/15) i točke III. Odluke o upisu učenika u I. razred srednje škole u školskoj godini 2016./2017. (Narodne novine broj 48/16) Ekonomska škola Pula, raspisuje i objavljuje

**NATJEČAJ ZA UPIS UČENIKA U I. RAZREDE**

**EKONOMSKE ŠKOLE PULA**

**U ŠKOLSKOJ GODINI 2016./2017.**

**I. OPĆE ODREDBE**

1) Učenici - kandidati za upis u srednju školu - koji su završili osnovno obrazovanje upisuju se u I. razred srednje škole u skladu s brojem odobrenih mjesta za upis utvrđenih Strukturom razrednih odjela i broju učenika I. razreda srednjih škola u školskoj godini 2016./17., 1. dio- srednje škole kojima je osnivač Republika Hrvatska, jedinice lokalne samouprave te jedinice područne (regionalne) samouprave, koja je sastavni dio Odluke o upisu učenika u I. razred srednje škole u školskoj godini 2016./2017. (Narodne novine 48/16), te kriterijima utvrđenim Pravilnikom o elementima i kriterijima za izbor kandidata za upis u I. razred srednje škole (Narodne novine 49/15).

2) U školskoj godini 2015/.16. sukladno Strukturi razrednih odjela i broju učenika I. razreda srednjih škola**, moguć je upis učenika/ce za zanimanje ekonomist u trajanju od 4 godine, dva razredna odjela s 24 upisna mjesta, te zanimanje poslovni tajnik u trajanju od 4 godine, jedan razredni odjel s 24 upisna mjesta.**

3) Pod jednakim uvjetima u srednje škole se upisuju hrvatski državljani, Hrvati iz drugih država te djeca državljana država članica Europske unije.

4) U prvi razred srednje škole mogu se upisati kandidati koji do početka školske u kojoj upisuju prvi razred srednje škole navršavaju 17 godina. Iznimno, uz odobrenje školskog odbora, u prvi razred srednje škole može se upisati kandidat do navršenih 18 godina, a uz odobrenje ministarstva nadležnog za obrazovanje kandidat stariji od 18 godina.

5) **Prijave i upis kandidata** u prvi razred srednje škole provode se elektroničkim načinom putem mrežne stranice **Nacionalnog informacijskog sustava prijava i upisa u srednje škole (NISpuSŠ), osim u posebnim slučajevima** propisanim Odlukom o upisu učenika u I. razred srednje škole u školskoj godini 2016./17.

6) U svakome upisnom roku kandidat **može prijaviti najviše šest (6) odabira programa obrazovanja**.

7) Kandidat koji je **strani državljanin iz zemlje izvan Europske unije** može se upisati u srednju školu kao redoviti učenik bez plaćanja troškova školovanja ako ispunjava jedan od sljedećih uvjeta:

1. ako za to postoji međudržavni ugovor ili drugi interes tijela državne ili lokalne vlasti, odnosno javnih ustanova;
2. ako takva osoba ima status izbjeglice u Hrvatskoj koji je utvrdilo ovlašteno upravno tijelo u Hrvatskoj;
3. ako je roditelj ili skrbnik te osobe hrvatski državljanin;
4. ako roditelj ili skrbnik te osobe ima radnu dozvolu i dozvolu privremenoga boravka ili poslovnu dozvolu u Hrvatskoj;
5. ako roditelj ili skrbnik te osobe ima odobren stalni boravak u Hrvatskoj;
6. ako je roditelj ili skrbnik te osobe diplomatski ili poslovni predstavnik strane države u Hrvatskoj;
7. ako je takva osoba ili roditelj ili skrbnik te osobe azilant ili tražitelj azila;
8. ako je takva osoba ili roditelj ili skrbnik te osobe stranac pod supsidijarnom zaštitom ili stranac pod privremenom zaštitom.

7) Kandidati strani državljani iz zemalja izvan Europske unije, a koji ne ispunjavaju ni jedan od navedenih uvjeta, mogu se upisati u srednju školu kao redoviti učenici uz uvjet da plaćaju troškove školovanja. Odluku o godišnjim troškovima školovanja, donosi osnivač školske ustanove na prijedlog školskoga odbora.

8) **Godišnji troškovi školovanja učenika iz stavka 7. iznose 2.500,00 kuna.**

9) Iznimno, školski odbor uz suglasnost osnivača može donijeti odluku kojom učenika može osloboditi školarine.

10) Kandidat koji u osnovnoj školi nije učio određeni strani jezik može prilikom prijave programa obrazovanja odabrati učenje tog stranog jezika kao prvog stranog jezika uz uvjet da je na provjeri znanja utvrđena mogućnost učenja tog stranog jezika kao prvog stranog jezika. **Nakon pisanog zahtjeva učenika, provjeru znanja provodi stručno povjerenstvo srednje škole** u koju se kandidat prijavljuje, o čemu sastavlja zapisnik.

Provjeru znanja kandidat polaže u jednoj školi i rezultati provjere vrijede za prijavu u druge škole koje uvjetuju znanje istog stranog jezika.

**II. ELEMENTI VREDNOVANJA**

Za upis u I. razred srednje škole prijavljenom kandidatu vrednuju se i boduju **zajednički, dodatan i poseban element.**

**III. ZAJEDNIČKI ELEMENT VREDNOVANJA KANDIDATA**

1) Zajednički element vrednovanja za upis kandidata u sve srednjoškolske programe obrazovanja čine **prosjeci zaključnih ocjena iz svih nastavnih predmeta na dvije decimale u posljednja četiri razreda osnovnog obrazovanja.**

**Na takav način moguće je steći najviše 20 bodova.**

2) Za upis u programe obrazovanja za stjecanje strukovne kvalifikacije u trajanju od najmanje četiri godine, uz element iz stavka 1. ove točke, vrednuju se i **zaključne ocjene u posljednja dva razreda osnovnog obrazovanja iz nastavnih predmeta: Hrvatski jezik, Matematika i prvi strani jezik te triju nastavnih predmeta važnih za nastavak obrazovanja u pojedinim programima obrazovanja od kojih su dva propisana Popisom premeta posebno važnih za upis**  **(Geografija i Povijest)**koji popis je sastavni dioPravilnika o elementima i kriterijima za izbor kandidata za upis u 1. razred srednje škole (Narodne novine 49/15), **a jedan samostalno određuje srednja škola od obveznih nastavnih predmeta koji se uče u osnovnoj školi (Tehnička kultura).**

**Na takav način moguće je steći najviše 80 bodova**.

3) U slučaju da kandidatu u svjedodžbama za posljednje četiri godine osnovnog obrazovanja nije upisana ocjena iz nekoga od nastavnih predmeta koji su značajni za prijavu za upis, za utvrđivanje broja bodova iz toga nastavnoga predmeta koristi se prosjek svih zaključnih ocjena na dvije decimale u posljednja četiri razreda osnovnog obrazovanja.

**IV. DODATNI ELEMENT VREDNOVANJA**

1) Dodatni element vrednovanja čine **sposobnosti, darovitosti i znanja kandidata.**

2) Sposobnosti, darovitosti i znanja kandidata dokazuju se i vrednuju:

- **na osnovi rezultata postignutih u natjecanju u znanju;**

1. **- na osnovi rezultata postignutih na natjecanjima školskih sportskih društava.**
2. 3) Kandidatu se vrednuje isključivo jedno (najpovoljnije) postignuće iz stavka 2. ove točke.

**IV.1. Vrednovanje rezultata postignutih na natjecanjima u znanju**

1) Pravo na izravan upis ili dodatne bodove ostvaruju kandidati na osnovi rezultata koje su postigli na:

* natjecanjima u znanju iz nastavnih predmeta : Hrvatskoga jezika, Matematike, prvoga stranoga jezika;
* natjecanjima u znanju iz dvaju nastavnih predmeta posebno značajnih za upis u skladu s Popisom predmeta posebno važnih za upis, koji popis je sastavni dio Pravilnika o elementima i kriterijima za izbor kandidata za upis u 1. razred srednje škole (Narodne novine 49/15)- **Geografija i Povijest**;
* jednome natjecanju iz znanja iz predmeta koji samostalno određuje srednja škola iz Kataloga natjecanja i smotri učenika i učenica osnovnih i srednjih škola Republike Hrvatske, a koja se provode u organizaciji Agencije za odgoj i obrazovanje- **Natjecanje mladih tehničara.**

2) Vrednuju se i boduju rezultati kandidata postignutih na državnim natjecanjima iz znanja iz Kataloga natjecanja i smotri učenika i učenica osnovnih i srednjih škola Republike Hrvatske, koja se provode u organizaciji Agencije za odgoj i obrazovanje, a koja je odobrilo Ministarstvo znanosti, obrazovanja i sporta, te međunarodnim natjecanjima koje verificira Agencija za odgoj i obrazovanje, a prema sljedećoj tablici:

|  |  |
| --- | --- |
| **Državna/međunarodna natjecanja** | |
| Prvo, drugo ili treće osvojeno mjesto kao pojedinac u 5.,6.,7. ili 8. razredu osnovnog obrazovanja | **Izravan upis** |
| Prvo osvojeno mjesto kao član skupine u 5., 6., 7. ili 8. razredu obrazovanja | **4 boda** |
| Drugo osvojeno mjesto kao član skupine u 5., 6., 7. ili 8. razredu osnovnog obrazovanja | **3 boda** |
| Treće osvojeno mjesto kao član skupine u 5., 6., 7. ili 8. razredu osnovnog obrazovanja | **2 boda** |
| Sudjelovanje kao pojedinac ili član skupine u 5., 6., 7. ili 8. razredu osnovnog obrazovanja | **1 bod** |

**IV.2. Vrednovanje rezultata postignutih na sportskim natjecanjima**

1) Kandidatima se vrednuju rezultati koje su postigli u posljednja četiri razreda osnovnog obrazovanja na natjecanjima školskih sportskih društava koja su ustrojena prema Propisniku Državnoga prvenstva školskih športskih društava Republike Hrvatske, a pod nadzorom natjecateljskog povjerenstva Hrvatskoga školskog športskog saveza.

2) Pravo na dodatne bodove kandidati ostvaruju na temelju službene evidencije o rezultatima održanih natjecanje školskih sportskih društava koju vodi Hrvatski školski športski savez (HŠŠS).

|  |  |
| --- | --- |
| **Natjecanja školskih sportskih društava** | |
| Učenici koji su na državnom natjecanju kao članovi ekipe osvojili **prvo** mjesto | **3 boda** |
| Učenici koji su na državnom natjecanju kao članovi ekipe osvojili **drugo** mjesto | **2 boda** |
| Učenici koji su na državnom natjecanju kao članovi ekipe osvojili **treće** mjesto | **1 bod** |

**V. POSEBAN ELEMENT VREDNOVANJA KANDIDATA**

1) Poseban element vrednovanja kandidata čini vrednovanje uspjeha:

* kandidata sa zdravstvenim teškoćama;
* kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima;
* kandidata za upis na osnovi Nacionalne strategije za uključivanje Roma za razdoblje od 2013. do 2020. godine;
* kandidata hrvatskih državljana čiji su roditelji državni službenici koji su po službenoj dužnosti u ime Republike Hrvatske bili upućeni na rad u inozemstvo.

2) Neovisno o tomu ispunjava li uvjete za ostvarivanje više prava, kandidatu će se priznati ostvarivanje isključivo jednog prava od prava iz stavka 1. ove točke, koje je za njega najpovoljnije.

**V.1. Vrednovanje uspjeha kandidata sa zdravstvenim teškoćama**

1) Kandidat sa zdravstvenim teškoćama je kandidat koji je osnovno obrazovanje završio po redovitome nastavnom planu i programu, a kojem su teže zdravstvene teškoće i/ili dugotrajno liječenje utjecali na postizanje rezultata tijekom prethodnoga obrazovanja i/ili mu značajno sužavaju mogući izbor srednjoškolskog programa obrazovanja.

2) **Kandidatu sa zdravstvenim teškoćama dodaje se jedan (1) bod na broj bodova** koji je utvrđen tijekom postupka vrednovanja za programe obrazovanja za koje posjeduje stručno mišljenje Službe za profesionalno usmjeravanje Hrvatskog zavoda za zapošljavanje. S tako utvrđenim brojem bodova kandidat se rangira na ukupnoj ljestvici poretka.

3) Za ostvarenje dodatnih bodova kandidat iz stavka 1. ove točke obvezno prilaže:

* stručno mišljenje Službe za profesionalno usmjeravanje Hrvatskog zavoda za zapošljavanje o sposobnostima i motivaciji učenika za, u pravilu pet, a najmanje tri primjerena programa obrazovanja (strukovnoga – s oznakom programa, umjetničkoga i/ili gimnazijskoga) izdanoga na temelju stručnog mišljenja nadležnog školskog liječnika koji je pratio kandidata tijekom prethodnog obrazovanja, a na temelju prethodno dostavljene specijalističke medicinske dokumentacije o težim zdravstvenim teškoćama i/ili dugotrajnom liječenju koji su utjecali na postizanje rezultata tijekom prethodnog obrazovanja i/ili mu značajno sužavaju mogući izbor programa obrazovanja i zanimanja, prema stručno usuglašenoj metodologiji te obrade multidisciplinarnog tima Hrvatskog zavoda za zapošljavanje.

**V. 2. Vrednovanje uspjeha kandidata koji žive u uvjetima obrazovanja uzrokovanim**

**nepovoljnim ekonomskim, socijalnim te odgojnim čimbenicima**

1) Kandidatu koji živi u otežanim uvjetima uzrokovanim ekonomskim, socijalnim te odgojnim čimbenicima, a koji su mogli utjecati na njegov školski uspjeh u osnovnoj školi, **dodaje se jedan (1) bod na broj bodova** koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.

2) Kandidat živi u otežanim uvjetima obrazovanja iz stavka 1. ove točke koji su mogli utjecati na njegov školski uspjeh u osnovnoj školi ako:

* živi uz jednoga i/ili oba roditelja s dugotrajnom teškom bolesti;
* živi uz oba roditelja koji su prema zakonu koji regulira poticanje zapošljavanja smatraju dugotrajno nezaposlenim osobama;
* živi uz samohranog roditelja (roditelj koji nije u braku i ne živi u izvanbračnoj zajednici, a sam se skrbi o svome djetetu i uzdržava ga) koji je korisnik socijalne skrbi sukladno zakonu koji uređuje socijalnu skrb i posjeduje rješenje ili drugi upravni akt Centra za socijalnu skrb ili nadležnoga tijela u jedinici lokalne ili područne (regionalne) jedinice o pravu samohranoga roditelja kao korisnika socijalne skrbi;
* mu je jedan roditelj preminuo;
* je dijete bez roditelja ili odgovarajuće roditeljske skrbi prema zakonu koji uređuje socijalnu skrb.

3) Za ostvarenje prava iz stavka 2. ove točke kandidat prilaže:

* liječničku potvrdu o dugotrajnoj težoj bolesti jednoga i/ili oba roditelja;
* potvrdu nadležnog područnog ureda Hrvatskog zavoda za zapošljavanje o dugotrajnoj nezaposlenosti oba roditelja;
* potvrdu o korištenju socijalne pomoći; rješenje ili drugi upravni akt Centra za socijalnu skrb ili nadležnoga tijela u jedinici lokalne ili područne (regionalne) jedinice o pravu samohranoga roditelja u statusu socijalne skrbi izdanih od ovlaštenih službi u zdravstvu, socijalnoj skrbi i za zapošljavanje;
* ispravu iz matice umrlih ili smrtni list koje je izdalo nadležno tijelo u jedinici lokalne ili područne (regionalne) jedinice;
* potvrdu nadležnoga Centra za socijalnu skrb da je kandidat dijete bez roditelja ili odgovarajuće socijalne skrbi.

**V.3. Vrednovanja uspjeha kandidata na osnovi Nacionalne strategije za uključivanje Roma za razdoblje od 2013. do 2020. godine**

1) Kandidatu za upis koji je pripadnik romske nacionalne manjine, a živi u uvjetima koji su mogli utjecati na njegov uspjeh u osnovnoj školi, **dodaju se dva (2) boda na broj bodova** koji je utvrđen tijekom postupka vrjednovanja. S tako utvrđenim brojem bodova kandidat se rangira na ukupnoj ljestvici poretka.

2) Za ostvarivanje dodatnih bodova iz stavka 1. ove točke kandidat prilaže preporuku Vijeća romske nacionalne manjine odnosno registrirane romske udruge.

**V.4. Vrednovanje uspjeha hrvatskih državljana čiji su roditelji državni službenici**

**koji su po službenoj dužnosti u ime Republike Hrvatske bili upućeni na rad u inozemstvo**

1) **Pravo na izravni upis** u srednju školu imaju kandidati hrvatski državljani čiji su roditelji državni službenici koji su po službenoj dužnosti u ime Republike Hrvatske bili upućeni na rad u inozemstvo, a koji su se najmanje dva od posljednjih četiriju razreda prethodnoga obrazovanja školovali u inozemstvu.

2) Za ostvarivanje prava na izravan upis, kandidat obvezno mora priložiti odgovarajuće dokaze o boravku u inozemstvu, trajanju školovanja i razlozima boravka u inozemstvu (dokaz o državljanstvu, trajanju i razlozima boravka u inozemstvu te svjedodžbe razreda završenih u inozemstvu).

**VI. VREDNOVANJE USPJEHA KANDIDATA S TEŠKOĆAMA U RAZVOJU**

1) Kandidat s teškoćama u razvoju je kandidat koji je osnovnu školu završio prema rješenju Ureda državne uprave o primjerenome programu obrazovanja.

2) Kandidati iz stavka 1. ove točke **rangiraju se na zasebnim ljestvicama poretka**, a temeljem ostvarenog ukupnog broja bodova utvrđenog tijekom postupka vrednovanja, u programima obrazovanja za koje posjeduju stručno mišljenje službe za profesionalno usmjeravanje Hrvatskog zavoda za zapošljavanje.

3) Pravo upisa u nekome programu obrazovanja ostvaruje onoliko kandidata koliko se u tome programu obrazovanja može upisati kandidata s teškoćama u razvoju sukladno Državnom pedagoškom standardu srednjoškolskoga sustava odgoja i obrazovanja (Narodne novine 63/08 i 90/10).

4) Za ostvarenje prava iz stavka 2. ove točke kandidat obvezno prilaže:

* rješenje Ureda o primjerenom programu obrazovanja;
* stručno mišljenje Službe za profesionalno usmjeravanje Hrvatskog zavoda za zapošljavanje o sposobnostima i motivaciji učenika za, u pravilu pet, a najmanje tri primjerena programa obrazovanja (strukovnoga – s oznakom programa, umjetničkoga i/ili gimnazijskoga) izdanoga na temelju stručnog mišljenja nadležnoga školskog liječnika koji je pratio kandidata tijekom prethodnog obrazovanja, a na temelju prethodno dostavljene specijalističke medicinske dokumentacije o težim zdravstvenim teškoćama i /ili dugotrajnom liječenju koji su utjecali na postizanje rezultata tijekom prethodnog obrazovanja i/ili mu značajno sužavaju mogući izbor programa obrazovanja i zanimanja, prema stručno usuglašenoj metodologiji te obrade multidisciplinarnog tima Hrvatskog zavoda za zapošljavanje.

**VII. ZDRAVSTVENA SPOSOBNOST KANDIDATA**

Kandidat koji se upisuje u programe za koje je posebnim propisima i mjerilima određeno obvezno utvrđivanje zdravstvene sposobnosti, pri upisu **u program ekonomist i poslovni tajnik obvezno dostavlja potvrdu nadležnoga školskog liječnika o zdravstvenoj sposobnosti kandidata za propisani program sukladno Jedinstvenom popisu zdravstvenih zahtjeva srednjoškolskih programa u svrhu upisa u I. razred srednje škole**

**VIII*.* UTVRĐIVANJE UKUPNOGA REZULTATA KANDIDATA**

**Ljestvica poretka kandidata utvrđuje se na osnovi zajedničkog, dodatnog i posebnog elementa vrednovanja uz dokazivanje zdravstvene sposobnosti kandidata za obavljanje poslova i radnih zadaća u odabranom zanimanju, ako je to za odabrano zanimanje propisano.**

**IX. PRIJAVA I UPIS UČENIKA U SREDNJU ŠKOLU**

1. **Prijava učenika za upis u srednju školu:**

1) Učenici koji osnovno obrazovanje završavaju kao redoviti učenici osnovne škole u Republici Hrvatskoj u školskoj godini 2015./2016. **prijavljuju se u NISpuSŠ** u skladu s postupcima opisanima u publikaciji „Prijave i upisi u srednje škole za školsku godinu 2016./2017. - Idemo u srednju!“.

2) Učenici koji **osnovno obrazovanje ne završavaju kao redoviti učenici osnovne škole u Republici Hrvatskoj** (kandidati koji osnovno obrazovanje završavaju ili su završili u inozemstvu ili drugim obrazovnim sustavima; kandidati koji nisu s pozitivnim uspjehom završili prvi razred srednje škole u Republici Hrvatskoj, ispisali su se te žele ponovno upisati prvi razred u drugome obrazovnom programu; kandidati koji su prethodne godine završili osnovno obrazovanje u Republici Hrvatskoj, ali se nisu upisali u srednju školu) **prijavljuju se Središnjem prijavnom uredu kako je navedeno u publikaciji „Prijave i upisi u srednje škole za školsku godinu 2016./2017. - Idemo u srednju!“.**

3) Učenici koji se žele upisati u I. razred srednje škole u školskoj godini 2016./2017., a stekli su **svjedodžbe koje nisu izdane u Republici Hrvatskoj, dužni su pokrenuti postupak priznavanja završenoga osnovnoga obrazovanja**. Na temelju Zakona o priznavanju inozemnih obrazovnih kvalifikacija (Narodne novine 158/03, 198/03, 138/06 i 45/11), postupak priznavanja završenoga osnovnog obrazovanja u inozemstvu, radi pristupa srednjem obrazovanju u Republici Hrvatskoj, provodi školska ustanova u koju se podnositelj zahtjeva upisuje.

1. **Upis učenika u srednju školu:**

1) Upis učenika u I. razred srednje škole u školskoj godini 2016./2017. odvija se u skladu s **rokovima navedenim u točki X. ovoga Natječaja**.

2) **Na temelju javne objave konačnih ljestvica poretka učenika u NISpuSŠ-u učenik ostvaruje pravo upisa u I. razred srednje škole u školskoj godini 2016./2017**.

3) Iznimno od stavka 2. ove točke, učenici koji se upisuju u programe obrazovanja za koje je potrebno dostaviti dokumente o ispunjavanju posebnih uvjeta iz ovoga Natječaja (dokazivanje zdravstvene sposobnosti kandidata za obavljanje poslova i radnih zadaća u odabranom zanimanju, i sl.), te učenici koji su ostvarili dodatna prava za upis, ostvaruju pravo upisa u srednju školu u školskoj godini 2016./2017. nakon dostave navedenih dokumenata u predviđenim rokovima iz točke X. ovog natječaja, što u NISpuSŠ-u potvrđuje srednja škola u kojoj učenik ostvaruje pravo upisa sukladno konačnoj ljestvici poretka. **Učenici koji ne dostave navedenu dokumentaciju u predviđenim rokovima iz točke X. ovog natječaja gube pravo upisa ostvarenog u ljetnome upisnom roku te se u jesenskome roku mogu kandidirati za upis u preostala slobodna mjesta.**

4) **Učenik svoj upis potvrđuje vlastoručnim potpisom i potpisom roditelja/ skrbnika na obrascu (upisnici) dostupnom na mrežnoj stranici NISpuSŠ-a (www.upisi.hr) koju je dužan dostaviti u srednju školu u rokovima utvrđenim u točki X. ovog natječaja.**

5) **Nakon što učenik potvrdi svoj upis vlastoručnim potpisom i potpisom roditelja / skrbnika na obrascu (upisnici) i dostavi ga srednjoj školi, učenik je upisan u I. razred srednje škole u školskoj godini 2016./2017**. Ako učenik iz opravdanih razloga nije u mogućnosti u utvrđenim rokovima (prema točki X.) dostaviti potpisani obrazac (upisnicu) za upis u I. razred, dužan ga je dostaviti njegov roditelj / skrbnik ili opunomoćenik.

1. **Postupak podnošenja i rješavanja prigovora**
2. Učenici i ostali kandidati mogu podnositi usmene i pisane prigovore tijekom provedbe postupka prijava i upisa učenika u I. razred srednje škole.
3. Redoviti učenik osnovne škole u Republici Hrvatskoj može usmeno prigovoriti svom razredniku zbog netočno navedenih zaključnih ocjena iz nastavnih predmeta, osobnih podataka ili podataka na temelju kojih se ostvaruju dodatna prava za upis i zatražiti njihov ispravak.
4. Kandidat koji nema status redovitog učenika osnovne škole u Republici Hrvatskoj (kandidat koji osnovno obrazovanje završava ili je završio u inozemstvu ili drugim obrazovnim sustavima; kandidat koji nije s pozitivnim uspjehom završio prvi razred srednje škole u Republici Hrvatskoj, ispisao se te želi ponovno upisati prvi razred u drugome obrazovnom programu; kandidat koji je prethodne školske godine završio osnovno obrazovanje u Republici Hrvatskoj, ali nije upisao srednju školu) može zbog netočno unesenih ocjena ili osobnih podataka usmeno prigovoriti Središnjem prijamnom uredu koji je unio podatke.
5. U slučaju da nisu ispravljeni netočno uneseni podaci, učenici i ostali kandidati mogu podnijeti pisani prigovor CARNetovoj službi za podršku obrazovnom sustavu na obrascu za prigovor koji je dostupan na mrežnoj stranici NISpuSŠ-a.
6. U slučaju da učenik pri ocjenjivanju ispita sposobnosti i darovitosti ili znanja nije zadovoljan ocjenom, može podnijeti prigovor pisanim putem srednjoj školi koja je provela ispit.

U slučaju da se utvrdi neregularnost ili nepravilnost u postupku provedbe ispita, ravnatelj srednje škole na prijedlog upisnoga povjerenstva

mora otkloniti te nepravilnosti i utvrditi novu ocjenu.

1. Rokovi za podnošenje prigovora iz ove točke utvrđeni su u točkama X., XI. XII. i XIII. Odluke o upisu, a navedeni su u točki X. Natječaja.

**X. UPISNI ROKOVI:**

**LJETNI UPISNI ROK*:***

|  |  |
| --- | --- |
| Opis postupka | Datum |
| - Početak prijava kandidata u sustav | **2.6.2016.** |
| - Početak prijava obrazovnih programa | **27.6.2016.** |
| - Završetak prijava obrazovnih programa koji zahtijevaju dodatne provjere | **28.6.2016.** |
| - Provođenje dodatnih ispita i provjera te unos rezultata | **29.6.2016. u 9:00 sati (engleski i njemački jezik)\*\*** |
| - Rok za dostavu dokumentacije redovitih učenika (stručno mišljenje HZZ-a  i ostali dokumenti kojima se ostvaruju dodatna prava za upis) | **27.6.2016.** |
| - Dostava osobnih dokumenata i svjedodžbi za kandidate izvan redovnog  sustava obrazovanja RH | **2.-27.6.2016.** |
| - Završetak prigovora na unesene osobne podatke, ocjene, natjecanja,  rezultate dodatnih provjera i podatke na temelju kojih se ostvaruju dodatna  prava za upis | **5.7.2016.** |
| - Brisanje s lista kandidata koji nisu zadovoljili preduvjete | **6.7.2016.** |
| **- Zaključavanje odabira obrazovnih programa**  **- Početak ispisa prijavnica** | **6.7.2016.** |
| **- Krajnji rok za zaprimanje potpisanih prijavnica (učenici donose**  **razrednicima, a ostali kandidati šalju prijavnice Središnjem prijavnom**  **uredu)**  **- Brisanje s lista kandidata koji nisu zadovoljili preduvjete ili dostavili**  **Prijavnice** | **8.7.2016.** |
| **- Objava konačnih ljestvica poretka** | **11.7.2016.** |
| **- Dostava dokumenata koji su uvjet za upis u određeni program obrazovanja**  **(potvrda školske medicine i ostali dokumenti kojima su ostvarena dodatna prava**  **za upis) srednje škole**  **- Dostava potpisanoga obrasca o upisu u I. razred srednje škole (upisnice)**  **u srednju školu u koju se učenik upisao** | **11.7.- 15.7.2016.**  **od 8:00 do 14:00 sati** |
| - Objava okvirnog broja slobodnih mjesta za jesenski upisni rok | **18.7.2016.** |
| - Službena objava slobodnih mjesta za jesenski upisni rok | **14.8.2016.** |

**\*\***Za kandidate koji u osnovnoj školi nisu učili određeni strani jezik, mogu prilikom prijave programa obrazovanja odabrati učenje tog stranog jezika kao prvog stranog jezika**,** uz uvjet da je na provjeri znanja utvrđena mogućnost učenja tog stranog jezika kao prvog stranog jezika**. Provjera znanja ENGLESKOG i NJEMAČKOG JEZIKA za kandidate koji ga nisu učili u osnovnoj školi (točka I. stavak 10. natječaja) održat će se:**

* **za redovne učenike, u srijedu 29. lipnja 2016. s početkom u 9:00 sati u prostorijama Ekonomske škole Pula na adresi Kovačićeva 3, Pula.**

**JESENSKI UPISNI ROK:**

|  |  |
| --- | --- |
| Opis postupka | Datum |
| - Početak prijava u Sustav i prijava obrazovnih programa | **22. 8. 2016.** |
| -Dostavaosobnih dokumenata, svjedodžbi i ostaledokumentacijeza  kandidate izvan redovitoga sustava obrazovanja RH  -Dostava dokumentacije redovitih učenika(stručno mišljenje HZZ-a i ostali dokumenti kojima se ostvaruju dodatna prava za upis i sl.) | **22.8.2016.** |
| - Završetak prijave obrazovnih programa koji zahtijevaju dodatne provjere | **23. 8. 2016.** |
| - Provođenje dodatnih ispita i provjera te unos rezultata | **24.8.2016. u 9:00 sati (engleski i njemački jezik)\*\*** |
| - Završetak prigovorana osobne podatke, ocjene, natjecanja, rezultate  dodatnih provjera i podatke na temelju kojih se ostvaruju dodatna prava za upis  -Završetak unosa rezultata popravnog ispita  - Brisanje s lista kandidata koji nisu zadovoljili preduvjete | **26. 8. 2016.** |
| - Zaključavanje odabira obrazovnih programa  **-** Početak ispisa prijavnica | **29. 8. 2016.** |
| - Krajnji rok za zaprimanje potpisanih prijavnica(učenici donose  razrednicima, a ostali kandidati šalju Središnjem prijavnom uredu);  - Brisanje s lista kandidata koji nisu zadovoljili preduvjete ili dostavili prijavnice | **31.8.2016.** |
| **- Objava konačnih ljestvica poretka** | **1.9.2016.** |
| **- Dostava dokumenata srednjoj školi koji su uvjet za upis u određeni program obrazovanja (potvrda liječnika školske medicine i ostali dokumenti kojima su ostvarena dodatna prava za upis)**  **- Dostava potpisanoga obrasca o upisu u I. razred srednje škole (upisnice) u srednju školu u koju se učenik upisao** | **2.9.2016.**  **od 8:00 do 14:00 sati** |
| * **Objava slobodnih upisnih mjesta nakon jesenskog roka** | **3.9.2016.** |

\*\*Za kandidate koji u osnovnoj školi nisu učili određeni strani jezik, mogu prilikom prijave programa obrazovanja odabrati učenje tog stranog jezika kao prvog stranog jezika**,** uz uvjet da je na provjeri znanja utvrđena mogućnost učenja tog stranog jezika kao prvog stranog jezika**. Provjera znanja ENGLESKOG i NJEMAČKOG jezika za kandidate koji ga nisu učili u osnovnoj školi (točka I. stavak 10. natječaja) održat će se:**

* **Za redovne učenike, u srijedu 24. kolovoza 2016. s početkom u 9:00 sati u prostorijama Ekonomske škole Pula na adresi Kovačićeva 3, Pula.**

**NAKNADNI ROK ZA UPIS UČENIKA NAKON ISTEKA JESENSKOG ROKA:**

1. Učenici koji ne ostvare pravo na upis u ljetnome ili jesenskome upisnom roku mogu se prijaviti za upis u naknadnome roku za upis u srednju školu u program obrazovanja u kojemu je nakon jesenskog upisnog roka ostalo slobodnih mjesta u okviru broja upisanih mjesta propisanih Strukturom, a utvrđenih u NISpuSŠ-u.
2. Učenici iz stavka 1., za prijavu moraju ispunjavati sve uvjete propisane Pravilnikom o elementima i kriterijima te natječajem škole.
3. Učenici se za upis u naknadnome roku školi mogu prijaviti **od 5. do 9. rujna 2016.**
4. Upisno povjerenstvo škole o upisu učenika u naknadnome roku odlučuje temeljem pisanog zahtjeva učenika te podatke o unosu unosi u NISpuSŠ, po zaprimljenoj potpisanoj upisnici učenika te ostaloj dokumentaciji potrebnoj za upis.

**PRIJAVA KANDIDATA S TEŠKOĆAMA U RAZVOJU**

**LJETNI UPISNI ROK:**

|  |  |
| --- | --- |
| Opis postupka | Datum |
| - Kandidati s teškoćama u razvoju prijavljuju se u uredima državne uprave u županiji te iskazuju svoj odabir s liste prioriteta redom kako bi željeli upisati obrazovne programe | **2.-15.6.2016.** |
| -Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | **2.-20.6.2016.** |
| - Upisna povjerenstva ureda državne uprave unose navedene odabire u sustav NISpuSŠ | **2.-20.6.2016.** |
| - Provođenje dodatnih provjera za učenike s teškoćama u razvoju i unos rezultata u sustav | **21.6.2016. u 9:00 sati (engleski jezik)\*\***  **23.6.2016. u 13:00 sati (njemački jezik)\*\*** |
| **- Rangiranje kandidata s teškoćama u razvoju sukladno listama prioriteta**  **- Smanjenje upisnih kvota razrednih odjela pojedinih obrazovnih programa** | **24.6.2016.** |

**\*\***Za kandidate koji u osnovnoj školi nisu učili određeni strani jezik, mogu prilikom prijave programa obrazovanja odabrati učenje tog stranog jezika kao prvog stranog jezika**,** uz uvjet da je na provjeri znanja utvrđena mogućnost učenja tog stranog jezika kao prvog stranog jezika**. Provjera znanja ENGLESKOG i NJEMAČKOG jezika za kandidate koji ga nisu učili u osnovnoj školi (točka I. stavak 10. natječaja) održat će se:**

* **za učenike s teškoćama u razvoju, u utorak, 21. lipnja 2016. s početkom u 9:00 sati (ENGLESKI JEZIK) u prostorijama Ekonomske škole Pula na adresi Kovačićeva 3, Pula.**
* **za učenike s teškoćama u razvoju, u četvrtak 23. lipnja 2016. s početkom u 13:00 sati (NJEMAČKI JEZIK) u prostorijama Ekonomske škole Pula na adresi Kovačićeva 3, Pula.**

**JESENSKI UPISNI ROK:**

|  |  |
| --- | --- |
| Opis postupka | Datum |
| - Kandidati s teškoćama u razvoju prijavljuju se u uredima državne uprave u županiji te iskazuju svoj odabir s liste prioriteta redom kako bi željeli upisati obrazovne programe | **16.-17.8.2016.** |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | **16.-17.8.2016.** |
| - Upisna povjerenstva ureda državne uprave unose navedene odabire u sustav NISpuSŠ | **16.-17.8.2016.** |
| - Provođenje dodatnih provjera za učenike s teškoćama u razvoju i unos rezultata u sustav | **18.8.2016. u 9:00 sati (engleski i njemački jezik)\*\*** |
| **- Rangiranje kandidata s teškoćama u razvoju sukladno listama prioriteta** | **19.8.2016.** |

**\*\***Za kandidate koji u osnovnoj školi nisu učili određeni strani jezik, mogu prilikom prijave programa obrazovanja odabrati učenje tog stranog jezika kao prvog stranog jezika**,** uz uvjet da je na provjeri znanja utvrđena mogućnost učenja tog stranog jezika kao prvog stranog jezika**. Provjera znanja ENGLESKOG i NJEMAČKOG jezika za kandidate koji ga nisu učili u osnovnoj školi (točka I. stavak 10. natječaja) održat će se:**

* **Za učenike s teškoćama u razvoju, u četvrtak 18. kolovoza 2016. s početkom u 9:00 sati u prostorijama Ekonomske škole Pula na adresi Kovačićeva 3, Pula.**

**XI. NAKNADE ZA POVEĆANE TROŠKOVE OBRAZOVANJA**

1. Za pojedine programe obrazovanja mogu se utvrditi povećani troškovi obrazovanja. Odluku o iznosu participacije roditelja/skrbnika učenika te cijeni obrazovanja za svaku godinu obrazovanja donosi školski odbor, uz suglasnost osnivača školske ustanove, a objavljuje u natječaju za upis učenika u I. razred i NISpuSŠ-u. Škola može potpuno ili djelomično osloboditi učenika obveze plaćanja povećanih troškova obrazovanja. Odluku o oslobađanju od plaćanja donosi školski odbor na prijedlog ravnatelja, te uz suglasnost osnivača.
2. Temeljem točke XIX. Odluke o upisu učenika u I. razred srednje škole u školskoj godini 2016./17., a uz prethodnu suglasnost osnivača, učenici upisani u Ekonomsku školu Pula u zanimanje ekonomist i zanimanje poslovni tajnik, sudjeluju u troškovima školovanja u utvrđenom iznosu od **100,00 kuna godišnje.**

Ravnatelj

Petko Radulović, dipl.oec.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Program** | **Broj upisnih  mjesta** | **NASTAVNI PREDMETI POSEBNO VAŽNI ZA UPIS / PREDMET VAŽAN ZA UPIS PREMA ODABIRU ŠKOLE** | **Opis programa** | **Popis zdravstvenih zahtjeva (sukladno Jedinstvenom popisu zdravstvenih zahtjeva srednjoškolskih programa u svrhu upisa u I. razred srednje škole)** | **Strani jezici koji se uče u školi kao obvezni** | **Popis potrebnih dokumenata koji su uvjet za upis u pojedini program** | **Datum održavanja provjere znanja stranoga jezika (kojeg učenik nije učio u osnovnoj školi)** | **Naknada za povećane troškove obrazovanja** |  | **DRŽAVNO /MEĐUDRŽAVNO  NATJECANJE - NASTAVNI PREDMETI PREMA ODABIRU ŠKOLE** |  |
| Ekonomist  4 g. | **48** | Hrvatski jezik, Matematika, prvi strani jezik, **Povijest, Geografija; Tehnička kultura** | Radi na poslovima knjigovodstva, ekonomske propagande, računovodstveno financijskim poslovima, poslovima trgovine, turizma i sl. Može raditi u bankama, osiguranju, turizmu, trgovinama, u različitim državnim institucijama, a može se baviti i privatnim poduzetništvom. Od ekonomista se očekuje preciznost, sistematičnost, ažurnost i odgovornost kako bi se izbjegle pogreške u radu s podacima. Uglavnom radi u uredu, često odlazi na poslovne sastanke, seminare, konferencije i sl. Za uspješno obavljanje posla nužno je dobro poznavanje rada na računalu, posebno programa za obradu teksta i programa za matematičke statističke obrade. | Uredna funkcija gornjih ekstremiteta, uredno kognitivno funkcioniranje | Engleski ili  Njemački jezik | Potpisan obrazac o upisu **(Upisnica,** **potvrda nadležnoga školskog liječnika)** | **REDOVNI UČENICI**  1) LJETNI ROK: 29.6.2016, u 9:00 h **(njemački i engleski)**  2) JESENSKI ROK: 24.8.2016. u 9:00 h **(njemački i engleski)**  **UČENICI S TEŠKOĆAMA**  1) LJETNI ROK: 21.6.2016. u 9:00 h **(engleski jezik)**  23.6.2016. u 13:00 h **(njemački jezik)**  2) JESENSKI ROK  18.8.2016. u 9:00 h | **100,00 kn** |  | **Natjecanje mladih tehničara** |  |
| Poslovni tajnik, 4 g. | **24** | Hrvatski jezik, Matematika, prvi strani jezik, **Povijest, Geografija, Tehnička kultura** | Učenici se osposobljavaju za obavljanje **administrativnih i tajničkih poslova\*** u privatnim tvrtkama, raznim uredima, organima uprave i javnim ustanovama. Obrazovanje učenika se izvodi u učionicama i praktikumima na sredstvima moderne tehnologije sa specifičnom opremom za učenike s oštećenjem vida. Poslovni tajnik/tajnica može raditi u privatnim ili društvenim poduzećima i u svim ustanovama gdje ima administrativnih poslova.  **\* Sposobnost funkcionalnog glasovno-jezično-govornog izražavanja u svrhu uspostavljanja komunikacije.** | uredna funkcija gornjih ekstremiteta, uredno kognitivno i emocionalno funkcioniranje. | Engleski ili  Njemački jezik | Potpisan obrazac o upisu **(Upisnica, potvrda nadležnoga školskog liječnika)** | **REDOVNI UČENICI**  1) LJETNI ROK: 29.6.2016, u 9:00 h **(njemački i engleski)**  2) JESENSKI ROK: 24.8.2016. u 9:00 h **(njemački i engleski)**  **UČENICI S TEŠKOĆAMA**  1) LJETNI ROK: 23.6.2016. u 13:00 h **(njemački jezik)**  21.6.2016. u 9:00 h **(engleski jezik)**  2) JESENSKI ROK  18.8.2016. u 9:00 h  **(njemački i engleski)** | **100,00 kn** |  | **Natjecanje mladih tehničara** |  |